OKAS-tiedote 2.1.2024

Hyvä jäsen

Olemme päässeet vuoden 2024 puolelle ja jätämme vanhan vuoden muistojen joukkoon. Joulun juhlakausi on ohi ja palaamme arkeen eli edessä on ”härkäviikot ja reikäleivät”.
Mutta arjen tuoksinassa kannattaa säilyttää usko tulevaisuuteen ja niinhän presidenttimmekin sanoi viimeisessä uudenvuoden puheessaan, että ”kyllä kaikki selkiytyy”.

OKAS on valmistautunut alkavaan vuoteen ja tulossa on uutta ohjelmaa.

*Tämän ensimmäisen tiedotteen liitteinä ovat:
\*Puheenjohtaja Jukka Salon tervehdys
\*Kevään jäsentilaisuudet
\*Kerhojen toiminta
\*Hallituksen jäsenten, asiantuntijoiden ja toimihenkilöiden yhteystiedot
\*Yhteislaulujen sanat 10.1.2024 jäsentilaisuutta varten*

Asiaa on melko paljon näin vuoden alkajaisiksi.

***\**Jäsentilaisuus 10.1.2024 klo 14.00 ravintola Pirttihirmussa.***Vuoden ensimmäisessä jäsentilaisuudessa vieraanamme on Pekka Laine. Hän juontaa sunnuntaiaamuisin Radio Suomessa musiikkiohjelmaa ’Ihmemaa’. Pekka Laineen ’Ihmemaa’ on monipuolinen musiikkiohjelma nojatuoliseikkailijoille. Hän valitsee siihen iskelmä- ja rockmusiikkia, joka on kestänyt aikaa. Ohjelmassa soi kappaleita 1950-luvulta aina nykypäivään. Tuossa jäsentilaisuudessa saamme itsekin esittää yhteislauluna Pekka Laineen ehdottamat, Reino Helismaan kappaleet ’Päivänsäde ja menninkäinen’, ’Kulkurin iltatähti’ ja ’Meksikon pikajuna’. Saapa nähdä, miten onnistumme. Kappaleiden sanat ovat liitteessä.***Ilmoittautuminen maanantaihin 8.1. klo 12 mennessä** joko tietokoneella yhdistyksemme kotisivujenkautta *(*[*https://olari.senioriyhdistys.fi/tapahtumat/*](https://emea01.safelinks.protection.outlook.com/?url=https%3A%2F%2Folari.senioriyhdistys.fi%2Ftapahtumat%2F&data=05%7C01%7C%7C2de19e697f3140194cce08db060b02a8%7C84df9e7fe9f640afb435aaaaaaaaaaaa%7C1%7C0%7C638110416589006692%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=cNDuq6HFgxe9TypffVbEeZls3YicIuxfqcezGNydi5c%3D&reserved=0) ), puhelimen jäsenkorttiapplikaatiolla tai sähköpostilla Riitta Salvénille, (ri.salven@gmail.com) . Ensisijaisesti joko kotisivujen tai jäsenkorttiapplikaation kautta.Myöhemmin tehdyt ilmoittautumiset eivät rekisteröidy.
Siis paras ilmoittautua nyt heti niin ei sitten unohdu.

Onnistuneen tilaisuuden pisteenä iin päällä on se, että jokainen tilaisuuteen tuleva on ilmoittautunut ajoissa ja maksaa tarjoilumaksun 4€. Näin tarjoilu riittää kaikille ja kaikki ovat tyytyväisiä.

**\*OKAS-retki Päivälehden museoon 17.1.2024 klo 11.00.***Päivälehden museossa tutustutaan median historiaan, nykypäivään ja tulevaisuuteen sekä sananvapauden toteutumiseen meillä ja muualla. Samalla kerrotaan Helsingin Sanomien, Suomen suurimman sanomalehden yli 130-vuotinen tarina.

Voimme seurata suurelta maailmankartalta maailman uutisvirtoja reaaliaikaisesti ja vertailla eri maiden sananvapaustilanteita. Museon kellarissa (Painokellari) on suomalaisen kirjapainohistorian elävä keskus, jossa voidaan tutustua kohopainotekniikassa käytettyihin laitteisiin ja työmenetelmiin – käsinladontaan, konelatomiseen ja painamiseen.*

*Museoon ei ole pääsymaksua ja opastuskin on ilmainen.* ***Ilmoittautuminen 11.1.2024 mennessä*** *OKASin tapahtumakalenterin kautta. Lisätietoja antaa Jukka Salo,* *jukkatsalo@gmail.com* *.*

**\*Kerhot aloittavat toimintansa** tammikuussa.
8.1. aloittavat kirjallisuuskerho ja pelikerhot
10.1. aloittaa muistikerho
11.1. kokoontuu OKAS-jälkiviisaat

*Kts. tarkemmin liite tai kotisivut*

**\* LATO-konsertti eli****Lauantain Toivotut**, **27.1.2024***Kulttuuritalo Martinuksessa (Martinlaaksontie 36).
Vantaan Mieskuoro Vantasia, Vantaan Naislaulajat, Vantaan Laulun Oltermannit ja puhallinorkesteri Louhi järjestävät jo yhdeksännen Lato-konsertin. Tutun radiokonsertin tapaan ohjelman sisältö on yllätys. Mukana ohjelmassa on klassista ja kevyttä musiikkia sekä kuoro-, orkesteri- ja yhteisesityksinä. Konsertin solistina on Johanna Takalo.
Lisätietoja antaa: Marianne Jauhola,* marianne.jauhola@gmail.com *, p. 040 512 9924. (Marianne on OKASin jäsen)

Lippujen, joita on varattu 20 kpl, hinta on 25 euroa. Lippu on maksettava 10.1. 2024 klo 12:00 mennessä
tilille****FI43 1475 3255 9690 30****(Jukka Salo).
Konserttitiedot ovat kotisivulla Tapahtumat/Tapahtumakalenteri ja siellä voi ilmoittautua.

Matka julkisilla liikennevälineillä tai omalla autolla*. *Esim. runkolinja 520 ajaa Olarista Martinlaaksoon.*

**\*Tukijäsenet.**  Meillä on tänä vuonna kahdeksan tukijäsenyritystä, joiden hankkimisesta on vastannut Anneli Pohjanhovi.
*Katso kotisivulta tai OKAS-esitteen takakannesta.*

**\*Kotisivuilta** löytyvät kaikki ohjelmatiedot. <https://olari.senioriyhdistys.fi>

**\*Valokuvaaminen jäsentilaisuuksissa.** Huomioithan, että jäsentilaisuuksissamme otetaan valokuvia ja videotallenteita, joita voidaan käyttää ei-kaupallisessa tarkoituksessa verkkosivuilla tai OKASin esitteissä. Toivottavasti tämä ei ole este osallistua tilaisuuksiimme.

**\*Elämäniloa ja voimaa** – tämä on kansallisen senioriliiton teema alkaneena vuonna. Toivottavasti jäsentilaisuudet vastaavat tähän.

Valoisaa uutta vuotta kaikille jäsenille

Terveisin

Eila Kari
eilakari@hotmail.com

Yhdistyksen kotisivut: <http://olari.senioriyhdistys.fi>

Yhdistyksen Facebook-sivut: <https://www.facebook.com/Olarinseniorit/>

Uudenmaan piirin FB-sivut: <https://www.facebook.com/uudenmaanseniorit/>